Entrena

**Entrena** ye una localidat y municipio d'a comunidat autonoma uniprovincial de La Rioja, en a comarca de Logronyo.

A suya población ye de 1.488 habitants (2009) en una superficie de 21,03 km², con una densidat de 70,76 hab/km².

## Cheografía
Entrena ye situau a 559 metros d'altariasobre lo livel d'a mar, a una distancia de 13 km de Logronyo, a capital de La Rioja y d'a suya comarca.

A orografía d'o municipio ye plana, con una altarias d'entre os 500 y os 600 m. A mayor parte d'o municipio se troba en un glacis, antigo cauz d'o río Iregua. Enta o sud se troban os primers altizos d'a Sierra de Moncalvillo. En ixa zona ye lo nuclio de población, sobre o pueyo dito *El Conjuro*.

O suyo termin municipal muga con Navarret y Lardero a o norte; con Albelda de Iregua a l'este; Nalda, Sorzano y Sojuela a o sud y con Medrano a l'ueste.

En o termin no bi ha ríos importants.




## Historia
A zona estió poblata por os romanos, como amuestra as runas d'a *Dehesa* («defesa» u «acampo» en aragonés), amás d'a calzada romana que i pasaba.

Alifonso I d'Asturias *lo Catolico* a meyaus d'o sieglo VII lis prenió a villa a los musulmans. A villa fue establita en o sieglo X.

Dende 1076 perteneixió a Castiella y a lo suyo rei Alifonso VI. Este rei, parando cuenta d'a valura estratechica d'a zona, que mugaba con os reinos d'Aragón y Navarra, i debantó y repobló cuantos puestos fortificaus pa esfender os suyos intreses. Un d'estos puestos yera Entrena.

En 1160 Sancho VI de Navarra repobló a villa.

En a documentación de bellas donacions d'o rei Sancho Garcés IV de Navarra apareixe Entrena con o nombre en latín de *Entedigone*.

A villa estió donata per a reina Estefanía de Foix, vídua d'o rei García Sánchez III de Navarra *de Nachera*, a lo monesterio de Santa María la Reyal de Nachera, apareixendo nombrada como "*Antelana*".

En 1189 os flaires beneditins de Santa María la Reyal de Nachera donoron entre atras, a ilesia d'Entrena a o bispe de Calagorra.

O rei Henrique II de Castiella donó a villa a Juan Ramírez de Arellano por os servicios prestaus, seguntes apareix en a escritura de concesión d'a sinyoría de Cameros. Dende allora a villa estió vinclada a os *Arellano*, que teneban grans pleitos con os *Gómez Manrique*, sinyors de Navarret por donación d'o rei Chuan I de Castiella a Diego Gómez Manrique de Lara en 1380.

En 1478 os vecins de Navarret espaldoron as murallas d'Entrena.

## Toponimia
Entrena apareixe cuaternada como *Entedigone, Antelena, Antilenam, Entelena u Antrena* en bels documentos historicos.

## Puestos d'intrés

### Molimentos relichiosos
* Ilesia de Sant Martín d'Entrena, una ilesia devantada en 1545.
* Convento de Santa Clara. Establiu en 1503 por don Carlos Ramírez d’Arellano y a suya muller Juana de Zúñiga, contes d'Aguilar y sinyors de Cameros. As primeras monchas i plegoron dende Tordesillas.
* Ermita de Santa Ana. Situada a 2&nbsp;km d'a localidat por a LR-137 de camín enta Navarrete. Pareixe barroca, d'o sieglo XVIII, fue restaurada en 1964 y 2005. En Pentecosta bi ha una procesión enta la ermita y dimpués se fa una fiesta en o parache de Las Riberas.

### Fuents
* Fuent de Las Riberas a o canto d'o río Daroca.

## Demografía
En o censo de población d'a Corona de Castiella feito en o sieglo XVI, Entrena apareixe en as adiccions de Nachera con 232 vecins (1.160 almas). En o *Diccionario Geográfico* de Barcelona de 1830 Entrena ye citada con 255 vecins (1.285 almas). En o censo d'a provincia de Logronyo de 1840 rechistra 181 vecins (803 almas).


**Evolución demografica d'Entrena, dende 1900.**



Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.3,0.5,0.7)

ImageSize  = width:500 height:300
PlotArea   = left: 60 bottom: 30 top: 20 right: 20
DateFormat = x.y
Period     = from:900 till:1500
TimeAxis   = orientation:vertical
AlignBars  = late
ScaleMajor = gridcolor:darkgrey increment:50 start:900
ScaleMinor = gridcolor:lightgrey increment:10 start:900
BackgroundColors = canvas:sfondo

BarData=

  bar: 1900 text: 1900
  bar: 1910 text: 1910
  bar: 1920 text: 1920
  bar: 1930 text: 1930
  bar: 1940 text: 1940
  bar: 1950 text: 1950
  bar: 1960 text: 1960
  bar: 1970 text: 1970
  bar: 1981 text: 1981
  bar: 1990 text: 1990
  bar: 2000 text: 2000
  bar: 2008 text: 2008

PlotData=
  color:barra width:20 align:center

  bar: 1900 from:904 till: 900
  bar: 1910 from:927 till: 900
  bar: 1920 from:923 till: 900
  bar: 1930 from:939 till: 900
  bar: 1940 from:1081 till: 900
  bar: 1950 from:1182 till: 900
  bar: 1960 from:1178 till: 900
  bar: 1970 from:1204 till: 900
  bar: 1981 from:1167 till: 900
  bar: 1990 from:1116 till: 900
  bar: 2000 from:1130 till: 900
  bar: 2008 from:1451 till: 900
PlotData=

  bar: 1900 at: 904 fontsize:S text: 904 shift:(0,5)
  bar: 1910 at: 927 fontsize:S text: 927 shift:(0,5)
  bar: 1920 at: 923 fontsize:S text: 923 shift:(0,5)
  bar: 1930 at: 939 fontsize:S text: 939 shift:(0,5)
  bar: 1940 at: 1081 fontsize:S text: 1081 shift:(0,5)
  bar: 1950 at: 1182 fontsize:S text: 1182 shift:(0,5)
  bar: 1960 at: 1178 fontsize:S text: 1178 shift:(0,5)
  bar: 1970 at: 1204 fontsize:S text: 1204 shift:(0,5)
  bar: 1981 at: 1167 fontsize:S text: 1167 shift:(0,5)
  bar: 1990 at: 1116 fontsize:S text: 1116 shift:(0,5)
  bar: 2000 at: 1130 fontsize:S text: 1130 shift:(0,5)
  bar: 2008 at: 1451 fontsize:S text: 1451 shift:(0,5)
TextData=
  fontsize:S pos:(60,10)
  text:Fuent *[[Instituto Nacional de Estadística de España]]* - Elaboración grafica por Biquipedia.



Como ye situato a man d'a capital, a suya poblacion ha creixiu muito en as zagueras anyadas. Entrena ha aculliu a muitos inmigrants, en a suya mayor parti marroquins y rumanos.

## Economía
A suya economía se basa en as explotacions agricolas de regano (pereras) y a producción de vins. En ista localidat bi ha cinco bodegas.

Tamién se i cautivan oliveras, cerials y manzaneras.

## Administración
### Alcaldes

### Reparto de concellers


Fuent: Ministerio d'o Interior.


## Fiestas

* 3 de febrero, Sant Blas.
* 11 d'abril, Sant Lazaro.
* 15 de mayo, Sant Isidro Labrador.
* La Hermedaña, en Pentecosta.
* 10 de chulio, fiestas patronals en honor a Sant Cristofo.
* 26 de chulio, Santa Ana.
* 11 de noviembre, Sant Martín.

## Veyer tamién
* Lista de municipios de La Rioja
* Comarca de Logronyo
* Velilla de la Rad

## Referencias

## Bibliografía
*  VVAA. Ed. Luis Aramburu; *Enciclopedia de La Rioja*. ISBN 84-7407-162-3
*  Ángel Casimiro de Govantes: *Diccionario Geográfico y Histórico de Espanya Seccion II comprende La Rioja o toda la Provincia de Logronyo y algunos pueblos de la de Burgos.*, ''Real Academia de la Historia (1846), reimp., Logronyo, Consejería de Educación, Cultura y Deportes, (1986). ISBN 84-505-3985-4.

## Vinclos externos
* 
*  Concello.
*  C.R.A. Moncalvillo.
*  Mapa de situación.